CELEX: 32013R0619
Language: ro
Date: 2013-06-26 00:00:00
Title: Regulamentul de punere în aplicare (UE) nr. 619/2013 al Comisiei din 26 iunie 2013 de interzicere a activităților de pescuit ale navelor cu plasă-pungă aflate sub pavilioanele Franței, Greciei, Italiei, Maltei și Spaniei sau înmatriculate în aceste state membre și care pescuiesc ton roșu în Oceanul Atlantic, la est de meridianul de 45° longitudine vestică, și în Marea Mediterană

27.6.2013   
            
            
               RO
            
            
               Jurnalul Oficial al Uniunii Europene
            
            
               L 175/43
            
         REGULAMENTUL DE PUNERE ÎN APLICARE (UE) NR. 619/2013 AL COMISIEI
   din 26 iunie 2013
   de interzicere a activităților de pescuit ale navelor cu plasă-pungă aflate sub pavilioanele Franței, Greciei, Italiei, Maltei și Spaniei sau înmatriculate în aceste state membre și care pescuiesc ton roșu în Oceanul Atlantic, la est de meridianul de 45° longitudine vestică, și în Marea Mediterană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului (1), în special articolul 36 alineatul (2),
   întrucât:
   
               (1)
            
            
               Regulamentul (UE) nr. 40/2013 al Consiliului din 21 ianuarie 2013 de stabilire, pentru 2013, a posibilităților de pescuit disponibile în apele UE și, pentru navele din UE, în anumite ape din afara UE pentru anumite stocuri de pește și grupe de stocuri de pește care fac obiectul unor negocieri sau acorduri internaționale (2) stabilește cantitatea de ton roșu care poate fi pescuită în 2013 în Oceanul Atlantic, la est de meridianul de 45° longitudine vestică, și în Marea Mediterană cu capcanele și de către navele de pescuit ale Uniunii Europene.
            
         
               (2)
            
            
               Regulamentul (CE) nr. 302/2009 al Consiliului din 6 aprilie 2009 privind un plan multianual de refacere a stocurilor de ton roșu din Oceanul Atlantic de Est și din Marea Mediterană, de modificare a Regulamentului (CE) nr. 43/2009 și de abrogare a Regulamentului (CE) nr. 1559/2007 (3) impune statelor membre să informeze Comisia cu privire la cotele individuale alocate navelor cu lungimea mai mare de 24 m. În cazul navelor de capturare cu lungimea mai mică de 24 m și al capcanelor, statele membre trebuie să informeze Comisia cel puțin cu privire la cotele alocate organizațiilor de producători sau grupurilor de nave care pescuiesc cu unelte similare.
            
         
               (3)
            
            
               Rolul politicii comune în domeniul pescuitului este de a asigura viabilitatea pe termen lung a sectorului pescuitului printr-o exploatare sustenabilă a resurselor acvatice vii, pe baza principiului precauției.
            
         
               (4)
            
            
               În conformitate cu articolul 36 alineatul (2) din Regulamentul (CE) nr. 1224/2009 al Consiliului, în cazul în care Comisia constată, pe baza informațiilor furnizate de statele membre și a altor informații de care dispune, că posibilitățile de pescuit disponibile pentru Uniunea Europeană, un stat membru sau un grup de state membre sunt considerate a fi epuizate în cazul uneia sau mai multor unelte sau în cazul uneia sau mai multor flote, aceasta informează în consecință statul membru respectiv (statele membre respective) și interzice activitățile de pescuit în zona în cauză pentru uneltele de pescuit, stocurile de pește, grupurile de stocuri de pește sau flotele implicate.
            
         
               (5)
            
            
               Informațiile de care dispune Comisia arată că au fost epuizate posibilitățile de pescuit de ton roșu în Oceanul Atlantic, la est de meridianul de 45° longitudine vestică, și în Marea Mediterană, alocate navelor cu plasă-pungă aflate sub pavilioanele Franței, Greciei, Italiei, Maltei și Spaniei sau înmatriculate în aceste state membre.
            
         
               (6)
            
            
               La 3, 5, 8 și 17 iunie, Franța a informat Comisia că a impus celor 17 nave cu plasă-pungă ale sale care desfășoară în 2013 activități de pescuit de ton roșu încetarea activităților respective cu efect de la 3 iunie pentru 10 nave, de la 5 iunie pentru alte 4 nave, de la 8 iunie pentru alte 2 nave și de la 17 iunie pentru ultima navă, fapt ce a condus la interzicerea tuturor activităților de la 17 iunie 2013, ora 17:22.
            
         
               (7)
            
            
               La 3 iunie, Grecia a informat Comisia că a impus navei sale cu plasă-pungă care desfășoară în 2013 activități de pescuit de ton roșu încetarea activităților respective cu efect de la 3 iunie 2013, ora 8:00.
            
         
               (8)
            
            
               La 13 iunie, Italia a informat Comisia că a impus celor 12 nave cu plasă-pungă ale sale care desfășoară în 2013 activități de pescuit de ton roșu încetarea activităților respective cu efect de la 5 iunie pentru 4 nave, de la 6 iunie pentru alte 4 nave, de la 9 iunie pentru alte 3 nave și de la 13 iunie pentru ultima navă, fapt ce a condus la interzicerea tuturor activităților de la 13 iunie 2013, ora 15:27.
            
         
               (9)
            
            
               La 8 iunie, Malta a informat Comisia că a impus navei sale cu plasă-pungă care desfășoară în 2013 activități de pescuit de ton roșu încetarea activităților respective cu efect de la 8 iunie 2013, ora 21:56.
            
         
               (10)
            
            
               La 3 și 17 iunie, Spania a informat Comisia că a impus celor 6 nave cu plasă-pungă ale sale care desfășoară în 2013 activități de pescuit de ton roșu încetarea activităților respective cu efect de la 3 iunie pentru 5 nave și de la 17 iunie pentru ultima navă, fapt ce a condus la interzicerea tuturor activităților de la 17 iunie 2013, ora 00:00.
            
         
               (11)
            
            
               Este necesar ca, fără a aduce atingere acțiunilor sus-menționate ale Franței, Greciei, Italiei, Maltei și Spaniei, Comisia să confirme interzicerea pescuitului de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul respectivelor state membre ale UE sau înmatriculate în aceste state membre, cu efect de la 17 iunie 2013, ora 17:22 cel târziu pentru Franța, de la 3 June 2013, ora 8:00 pentru Grecia, de la 13 June 2013, ora 15:27 cel târziu pentru Italia, de la 8 iunie 2013, ora 21:56 pentru Malta și de la 17 iunie 2013, ora 00:00 cel târziu pentru Spania.
            
         ADOPTĂ PREZENTUL REGULAMENT:
   Articolul 1
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul Franței sau înmatriculate în Franța, de la 17 iunie 2013, ora 17.22 cel târziu.
   Tonul roșu capturat de aceste nave după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă și nu se debarcă.
   Articolul 2
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul Greciei sau înmatriculate în Grecia, de la 3 iunie 2013, ora 08.00.
   Tonul roșu capturat de aceste nave după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă și nu se debarcă.
   Articolul 3
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul Italiei sau înmatriculate în Italia, de la 13 iunie 2013, ora 15.27 cel târziu.
   Tonul roșu capturat de aceste nave după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă și nu se debarcă.
   Articolul 4
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul Maltei sau înmatriculate în Malta, de la 8 iunie 2013, ora 21.56.
   Tonul roșu capturat de aceste nave după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă și nu se debarcă.
   Articolul 5
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul Spaniei sau înmatriculate în Spania, de la 17 iunie 2013, ora 00.00 cel târziu.
   Tonul roșu capturat de aceste nave după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă și nu se debarcă.
   Articolul 6
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 iunie 2013.
      
         
            Pentru Comisie, pentru președinte
         
         Maria DAMANAKI
         
            Membru al Comisiei
         
      
   
   
      (1)  JO L 343, 22.12.2009, p. 1.
   
      (2)  JO L 23, 25.1.2013, p. 1.
   
      (3)  JO L 96, 15.4.2009, p. 1.